Духless (фільм)

«Духless» — псіхалагічная драма Рамана Прыгунова па рамане Сяргея Мінаева «Духless. Аповесць пра несапраўднага чалавека».

Спачатку планавалася, што фільм выйдзе ўвосень 2011 года, але прэм'ера адбылася 21 чэрвеня 2012 года на 34-м Маскоўскім міжнародным кінафестывалі, дзе «Духless» быў выбраны ў якасці фільма адкрыцця. На расійскія экраны карціна выйшла 4 кастрычніка 2012 годаМаскоўскі міжнародны кінафестываль (ММКФ) . 5 сакавіка 2015 года выйшаў працяг фільма «Духless 2», у напісанні сцэнарыя якога браў удзел Сяргей МінаеўУ фільма «Духless» будзе працяг.

 Сюжэт 
Галоўны герой фільма — 29-гадовы топ-менеджар буйнога міжнароднага банка па імі Макс (Даніла Казлоўскі). Ён валодае ўласнай дарагой машынай, пентхаусам і актыўна ўдзельнічае ў розных вечарынках. Сваё жыццё Максім марнуе на зараблянне грошай, а грошы — на атрыбуты гламурнага жыцця. Але неўзабаве ён задумваецца пра тое, што адбываецца. У карціне гаворыцца пра пераацэньванне сябе і жыцця вакол, пра пераадоленне ўнутранага крызісуВыканаўца галоўнай ролі Духless распавёў пра ўражанні ад здымакПрэм'ера Духless у Адэсе.

 Акцёрскі склад 
Паводле слоў стваральнікаў: «Перад пачаткам здымак усім было відавочна: адгадаем з акцёрам — атрымаецца фільм, прамахнёмся — выратаваць гісторыю будзе немагчыма»Герой нашага часу: Даніла Казлоўскі ў фільме Духless.

Пасля кастынгу і відэапроб на галоўную ролю быў зацверджаны Даніла Казлоўскі. Пазней Казлоўскі так выказаўся наконт праробленай працы: «У кнігі, па якой мы рабілі фільм, быў падзагаловак „аповесць пра несапраўднага чалавека“. Я разумею, што меў на ўвазе аўтар, але я хацеў зрабіць Макса чалавекам сапраўдным. Я не маю на ўвазе — „прыклад для ўсіх“ ці „ўзор для пераймання“. „Сапраўдным“ — значыць, жывым»Герой нашага часу: Даніла Казлоўскі ў фільме «Духless».

На ролю Юлі, члена акцыянісцкай групы «Свабодныя радыкалы» і каханай галоўнага героя, была запрошана актрыса тэатра Пятра Фаменкі Марыя Андрэева.

Міхаіл Яфрэмаў сыграў роля Кандратава — боса галоўнага героя.

 Акцёры і ролі 
 Даніла Казлоўскі — Макс Андрэеў, топ-менеджар.
 Марыя Андрэева — Юля, студэнтка, актывістка групы «Свабодныя радыкалы».
 Арцём Міхалкоў — Вадзім, сябар Макса.
 Мікіта Панфілаў — Міша Вуду.
 Артур Смальянінаў — Аўдзей, глава групы «Свабодныя радыкалы».
 Міхаіл Яфрэмаў — Аляксей Аляксеевіч Кандратаў, кіраўнік банка, начальнік Макса.
 Марыя Кажэўнікава — Эльвіра, мадэль, дзяўчына Макса.
 Сяргей Белагалоўцаў — Валодзя Гулякін, дырэктар піцерскага філіяла.
 Саша Бурда — Алан Гарыдо, віцэ-прэзідэнт банка.
 Дзмітрый Дорахаў — Саша.
 Наталля Самалётава — Аксана.
 Аксана Кутузава — Алёна Суворава, якая была сяброўка Макса.
 Ігар Вайнароўскі — Пархоменка.
 Ганна Навуменка — Каця, сакратарка Макса.
 Аляксей Шахбанаў — Косця.
 Марына Казанкова — Наталля Віктараўна, намеснік Гулякіна.
 Данііл Вараб'ёў — ''Містар Ікс.

 Крытыка 
Як і кніга, фільм быў прыняты неадназначна.

Паводле меркавання рэцэнзента «Известий» Ларысы Юсіпавай, «фільм Прыгунова <…> мае да кіно роўна столькі ж дачынення, колькі бэстсэлер Сяргея Мінаева — да літаратуры»Раман Прыгуноў агламурыў раман Сяргея Мінаева.

Паводле меркавання рэцэнзента «Афішы», фільм зняты з «безадмоўным кліпмейкерскім аўтаматызмам» і з'яўляецца «энцыклапедыяй штампаў, банальнасцей, агульных месцаў, якімі прынята апісваць жыццё забяспечаных гараджан 2000-х». У рэцэнзіі таксама адзначана, што фільм азначае сабой першае з'яўленне сучаснага пратэстнага руху ў расійскім гульнявым кіно: «Кажуць, аднак, што лінію з групай пратэстных актывістаў занесла ў фільм, так бы мовіць, свежым ветрам перамен — па ходзе справы групоўка ператвараецца з ячэйкі руху PETA у падабенства арт-групы «Вайна», а пад канец наогул будуе барыкады ў Сталешнікавым, але нягледзячы на ўсе ваганні і нявызначанасці, гэта дакладна першае з'яўленне ўмоўных „людзей з Балотнай“ у гульнявым кіно»Аптымістычны рэквіем па гламуры нулявых.

Марына Латышава, рэцэнзент «РБК daily», адзначыла добра рэалізаваны тэхнічны бок (мантаж і аператарскую працу), а галоўным недахопам назвала адсутнасць персанажа за якім цікава назіраць. Таму, па яе словах, фільм выглядае як падробкаКіно пра несапраўднага чалавека. Аляксей Крыжэўскі, рэцэнзент «Газета.Ru» у цэлым выказаў падобнае меркаванне і паказаў на нейкае ідэйнае падабенства з фільмам Філіпа Янкоўскага «У руху»Нуда вышэйшага звяна.

Аляксандр Кандукоў у рэцэнзіі для «Rolling Stone Russia», як і іншыя рэцэнзенты, сярод недахопаў адзначыў фальш і лішак гламуру і назваў «Духless» фільмам «пераважна для офісных дзяўчын».

 Узнагароды і намінацыі 
 5 намінацый на прэмію «Залаты арол»:
 лепшы фільм
 лепшая рэжысёрская праца (Раман Прыгуноў)
 лепшая мужчынская роля (Даніла Казлоўскі) — перамога
 лепшая аператарская праца (Фёдар Ляс)
 лепшы мантаж (Мікалай Булыгін)

 Крыніцы 

 Спасылкі 
 Афіцыйны сайт
 «Духless» у Facebook
 «Духless» у Twitter
 Пётр Анураў і Арцём Міхалкоў пра фільм «Духless»

Катэгорыя:Фільмы-драмы Расіі
Катэгорыя:Фільмы Расіі 2011 года